b'\n_START_ARTICLE_\nInventorizacija\n_START_PARAGRAPH_\nInventorizacija \xe2\x80\x93 materialini\xc5\xb3 ir nematerialini\xc5\xb3 vertybi\xc5\xb3 faktinis sutikrinimas su apskaitos duomenimis arba toki\xc5\xb3 vertybi\xc5\xb3 s\xc4\x85ra\xc5\xa1o sudarymas._NEWLINE_Inventorizacija yra seniausias apskaitos elementas. \xc5\xbdmogus visados buvo link\xc4\x99s perskai\xc4\x8diuoti savo turim\xc4\x85 turt\xc4\x85 ir tokiu pagrindu planuoti savo tolimesnius veiksmus. Lietuvoje valstybin\xc4\x97ms \xc4\xafstaigoms yra nurodyta inventorizuoti savo turim\xc4\x85 turt\xc4\x85, i\xc5\xa1skyrus pinigines l\xc4\x97\xc5\xa1as kasoje ir grie\xc5\xbetos atskaitomyb\xc4\x97s blankus, periodi\xc5\xa1kai kiekvienais metais ir nustatytu laikotarpiu. Pinigines l\xc4\x97\xc5\xa1as kasoje ir grie\xc5\xbetos atskaitomyb\xc4\x97s blankus tikrina kiekvien\xc4\x85 m\xc4\x97nes\xc4\xaf. Inventorizacijai atlikti sudaroma komisija, kuri da\xc5\xbeniausiai inventorizacijai atlikti gauna materialiai atsakingam asmeniui priskirto turto apra\xc5\xa1\xc4\x85. Pagal j\xc4\xaf sutikrina pas materialiai atsaking\xc4\x85 asmen\xc4\xaf turim\xc4\x85 turt\xc4\x85. Kitu atveju inventorizacin\xc4\x97 komisija sura\xc5\xa1o pas materialiai atsaking\xc4\x85 asmen\xc4\xaf turim\xc4\x85 turt\xc4\x85 ir j\xc4\xaf sutikrina su apskaitoje turimu materialiai atsakingam asmeniui priskirto turto apra\xc5\xa1u._NEWLINE_Lietuvoje inventorizacija privaloma visoms \xc4\xafmon\xc4\x97ms. Kai kurios \xc4\xafmon\xc4\x97s inventorizacijas atlieka pa\xc4\x8dios, kitos samdosi i\xc5\xa1orines kompanijas._NEWLINE_Inventorizacija atliekama po stichini\xc5\xb3 nelaimi\xc5\xb3, perduodant materialines vertybes kitam materialiai atsakingam asmeniui, vagyst\xc4\x97s, piktnaud\xc5\xbeiavimo atvejais, atliekant audit\xc4\x85, teismo reikalavimu ir kitais atvejais, kai reikia sutikrinti turim\xc4\x85 turt\xc4\x85 su apskaitos duomenimis._NEWLINE_Kitose valstyb\xc4\x97se, kaip Italijoje didelio d\xc4\x97mesio \xc4\xaf inventorizacij\xc4\x85 nekreipiama. Inventorizuojama dalis turto, nenustatytu laikotarpiu.'